শুধু তুমি (১৯৯৭-এর চলচ্চিত্র)
শুধু তুমি হল কাজী মোরশেদ রচিত ও পরিচালিত ১৯৯৭ সালের বাংলাদেশী প্রণয়ধর্মী চলচ্চিত্র। এর সংলাপ রচনা করেছেন যোসেফ শতাব্দী। ছবিটিতে শ্রেষ্ঠাংশে অভিনয় করেছেন সালমান শাহ ও শামা। অন্যান্য পার্শ্ব চরিত্রে অভিনয় করেছেন ডলি জহুর, হুমায়ুন ফরীদি, শারমিন প্রমুখ। এই ছবিটি নির্মাণকালে সালমান শাহ মৃত্যুবরণ করেন, ফলে তার মতই দেখতে অপর একজন অভিনেতা তার অসম্পূর্ণ চরিত্রে অভিনয় করেন, কিন্তু পর্দায় সালমান শাহের নামই দেখা যায়। এটি চলচ্চিত্রের মাধ্যমে অভিষেক ঘটে অভিনেত্রী শামার।